Manuel Antonio, Biografía, Galicia espallada\nManuel Antonio Pérez Sánchez (nunca empregou os seus apelidos para asinar os traballos literarios) naceu en Rianxo o 12 de xullo do 1900, no seo dunha familia conservadora.\nAos dous anos vai vivir a Padrón por cousa da tuberculose que padece seu pai, e da que morrerá cando Manuel Antonio só ten catro anos. Vive primeiro na casa da avoa materna e despois cun tío que exercía, daquela, como sochantre da catedral de Iria Flavia.\nAs primeiras ensinanzas recíbeas neste ambiente dominado polo conservadorismo e a relixiosidade, contra o que xa dende ben novo combaterá o seu espírito inquedo. Con só once anos escríbelle unha carta á súa nai na que lle comunica a decisión de non seguir a carreira eclesiástica, e matrículase en 1913 nun instituto de Santiago de Compostela para estudiar o bacharelato. Alí vai vivir a partir do 1914 durante os meses que dura o curso escolar. Santiago ha quedar na súa memoria coma o lugar máxico onde comeza, xunta algúns compañeiros, a militancia no galeguismo e no republicanismo. Nas súas estadías en Rianxo relaciónase con Rafael Dieste, un rapaz do seu tempo co que ha de compartir o interese pola literatura e o nacionalismo, e mais co seu curmán Roxelio, que o animou a participar na vida literaria e política dende os anos mozos.\nComo amosa nas súas cartas, o bacharelato non lle interesaba; sen embargo, as cuestións políticas e literarias atráeno cada vez máis, adoptando sempre unha actitude radical e rebelde que se opón frontalmente ao ambiente no que pasou a infancia, vivindo e participando con intensidade o momento social e político xa que Manuel Antonio non se limitou nunca a ser un simple espectador. A súa primeira rebeldía é contra o conservadorismo carlista e, por extensión, a xermanofilia. Cando en 1918, durante a I Guerra Mundial, os alemáns atacan barcos franceses, Manuel Antonio e mailo seu curmán Roxelio pídenlle ó embaixador francés na Coruña que os aliste na Lexión Estranxeira. Ante a imposibilidade de facelo na embaixada, decide ir el mesmo a Francia, pero detéñeno na fronteira e bota uns días no cárcere. Posteriormente tentará, tamén sen éxito, participar na Revolución Rusa de outubro e mais nas guerrillas sandinistas, en Nicaragua.\nTamén no ano 1918, con só dezasete anos, envía os seus primeiros poemas a revistas e xornais, e chega a manter unha polémica co director da revista Suevia sobre a calidade das súas composicións. Pouco a pouco comeza a concienciarse na loita anticaciquil que van espallando os movementos agraristas e fai dos seus poemas unha arma de loita, mesmo en contra da ideoloxía da súa familia; por iso algunha vez solicita que ao pé do poema só consten as iniciais. En 1919 envía un soneto a La Redención, "O sol d'a liberdade". O seu director rexéitao porque os versos empregados non son hendecasílabos, como marcan os canons clásicos, sen embargo aconséllalle que siga escribindo textos en prosa (sic) de contido civil e anímao no seu interese polo movemento agrarista. A partir dese momento as súas preocupacións vanse centrar na loita anticaciquil, no nacionalismo e mais na súa producción literaria, que, agás algúns poucos poemas iniciáticos, está escrita integramente en galego.\nEn 1919, Rafael Dieste e Manuel Antonio escríbenlle a Castelao para que actúe como intermediario entre eles e Vicente Risco, recoñecido como o guieiro teórico dos membros do grupo Nós e mais daqueles mozos que tiñan inquedanzas nacionalistas e literarias, pois era, sen dúbida ningunha, a persoa máis informada das novidades artísticas que estaban a aparecer en Europa. Vai ser tamén o ourensán quen lle envíe noticia a Manuel Antonio dos movementos de vangarda en Europa e en España; pero Vicente Risco, pouco convencido do interese destas correntes para a literatura galega, malia escribir o primeiro poema futurista na nosa lingua no ano 1920, recoméndalle a Manuel Antonio que repare nalgúns aspectos que son, ao seu ver, importantes para a nova literatura galega coma o folclore (aspecto sobre o que Manuel Antonio ha manter máis tarde longas discusións epistolares con Castelao, tentando ver cál sería a maneira máis axeitada de incluír os elementos populares na creación artística sen caer no ruralismo); o saudosismo portugués (este sentimento, extrapolable á mentalidade galega, tiña como máximo representante a Teixeira de Pascoais, autor moi relacionado cos intelectuais e mais cos artistas de vangarda galegos, entre eles, Álvaro Cebreiro; os haiku xaponeses (composicións de tres versos nas que se capta o instante e que procuran provocar emocións no lector por medio da xustaposición de imaxes) e, sobre todo, vaille recomendar a procura dun estilo de seu, sinxelo, non marcado por escolas literarias.\nA súa información literaria e política procede, amais das informacións dos mestres, dun amplo abano de lecturas. Recibe case todas as publicacións literarias e galeguistas do momento (A Nosa Terra, Nós, Céltiga, La Centuria, Alfar... ) e intercambia recomendacións e libros cos seus amigos, combinando os clásicos cos autores máis modernos.\nNo ano 1919, seguindo os consellos do seu curmán Roxelio, comeza os seus estudios de náutica en Vigo, unha cidade que describe parodicamente ("Eu en Vigo estou nun deserto: un deserto poboado de pantallas cinematográficas") e na que non se dá. Sen embargo, vai ser nesta cidade onde terá ocasión de participar na II Asemblea Nacionalista (celebrouse en 1921) e de coñecer persoalmente os membros máis sobranceiros do galeguismo, entre eles, Risco, co que mantivera só trato epistolar. Dela vai saír un Manuel Antonio fortemente convencido polo ideario nacionalista e moi combativo, o que lle ha provocar discusións cos seus amigos de infancia (Roxelio e mais Rafael Dieste) por non adoptaren un compromiso tan radical coma o seu co galeguismo. Comeza a cartearse con Victoriano Taibo, esteticamente continuador da liña tradicional de Cabanillas, pero que soubo recoñecer e admirar o facer poético do rianxeiro e a súa novidade, como demostra unha carta na que lle pide información sobre a poesía moderna. A partir de 1921 Manuel Antonio comeza unha intensa actividade literaria. Colabora en revistas (entre elas Alfar, da Coruña, na que participan importantes vangardistas da literatura española) e xornais, e mesmo forma parte do consello de redacción dunha delas, Ronsel, de Lugo. En 1922 publica, xunta o debutante Álvaro Cebreiro, o manifesto ¡Máis alá!, que eles mesmos se encargaron de espallar por Galicia e o estranxeiro. Este manifesto, o único que aparece na literatura galega da época, foi un auténtico revulsivo para o sector máis conservador do galeguismo, coma o que daquela leva as rédeas das Irmandades da Fala, que viu nel un ataque político concibido por Antón Villar Ponte, pero non desatou unha polémica da intensidade que esperaban os autores.\nNo 1923 remata os estudios de náutica e aínda se matricula en filosofía e letras na Universidade de Santiago, levado pola atracción que sobre el exerceu sempre Compostela, mais nunca chegará a rematar estes estudios.\nÁ espera de facer as prácticas de piloto, segue a actualidade literaria a través da prensa (lía case todas as revistas publicadas en Galicia e mais algunhas estranxeiras) e do intercambio de lecturas cos seus amigos, pois non formou parte activa dos parladoiros literarios, máis propios da cidade ca dunha vila mariñeira coma Rianxo, onde non tiña xa con quen compartir as inquedanzas artísticas (dille a Dieste nunha carta que Rianxo segue a disputarlle a Roma o nome de Cidade Eterna). A soidade vital vaise acentuando cada vez máis. Xa non envía tan a miúdo poemas á prensa e a súa producción literaria vaise construíndo con máis vagar, máis coidada e persoal. Intensificase o individualismo na obra e na súa vida, e cultiva a súa particular imaxe externa, arredada dos convencionalismos burgueses, máis achegada ao mariñeiro que ao literato de cenáculo.\nEntre 1926 e 1927 fai as prácticas de piloto da mariña mercante a bordo do paquebote Constantino Candeira, do que é capitán Augusto Lustres Rivas, a quen lle dedica De catro a catro, o poemario concibido durante as travesías nese barco. Na publicación do libro participan Dieste, xestionando as cuestións editoriais, e mais Maside, que o ha ilustrar. Nos anos 1928 e 1929 fai tres viaxes a América a bordo do buque holandés Gelria e en 1929 desembarca en Cádiz por mor do agravamento da tuberculoso que padece, e da que só sabían uns poucos amigos. O 28 de xaneiro do 1930 falece na aldea de Asados (Rianxo).


A Terbualdea. Un soño feito realidade. - Pentavox\nA Terbualdea. Un soño feito realidade.\nHai xa un par de anos que a idea da Terbualdea apareceu tras un concerto no festival Revenidas. O xa lendario grupo Terbutalina declarou ter en mente a recuperación dunha aldea abandonada para convertela en refuxio de artistas, baluarte do punk e ter un teito cando chova, que en Galicia é importante. No mes de maio deste ano por fin o asunto cobra visos de facerse realidade.\nA noticia saltou ós medios grazas a GZMúsica e a entrevista a Terbutalina no 2014. Logo xa foi a máis e apareceu a próxima apertura de crowfunding para a compra dunha aldea abandonada na Costa Da Morte. Pero parece que o proxecto é outro e está máis avanzado do que pensabamos.\nNon sabemos a localización exacta do lugar, pero fontes do grupo confirmaron a Pentavox que a compra da aldea é unha realidade. Sen ter que recorrer ó crowfunding, a banda xa ten unha casa con terreos para realizar a gran obra. Non será unha aldea completa, pero si unha casa de retiro punk, con todo tipo de programación ó longo do ano.\nAs instalacións contan cunha casa con dormitorios, cociña común, salón comunitario, baños e sauna. No salón común faranse cursos, convivencias, obradoiros, etc… Conta con domo exterior para meditación e uso de sustancias ó límite da legalidade. Ademais de 2.000 metros cadrados de finca.\nPorque a idea central da Terbualdea é expresada polo seu cantante Migui. “Tras tantos anos de carreira musical botamos a vista atrás e vemos a gran evolución de son e o salto de calidade da banda. Non somos os mesmos que comenzamos, evolucionamos, e temos unha gran riqueza experimental que podemos transmitir ás seguintes xeracións do punk galego. Non queremos que cometan os mesmos erros ca nós”. Así que a Terbualdea será un proxecto solidario, un refuxio para o PUNK onde os membros de Terbutalina farán as convivencias, obradoiros de guitarra, baixo, batería, berros punk, Carga e descarga de furgoneta, O técnico de son é humano, Ollo ós cables, etc…Ademais do moi solicitado obradoiro de pintadas anarquistas, o curso online de historia do punk e o de historia comparativa de punk, metal e heavy para fans da verbena galega.\nOs fondos para a compra e a reforma da casa, que está a piques de rematar, veñen ó 50% dunha subvención da Xunta de Galicia a cargo do orzamento de Cultura, da Diputación de Ourense, que xa solicitou unha habitación 505 dispoñible todo o ano, e un doante anónimo chamado Conde-Roa…(nada que ver co ex alcalde…).\nEsperamos ser invitados ó acto de inauguración que contará coa presencia da súper estrela Cañita Brava. Aquí vos deixamos unhas fotos roubadas do emprazamento e instalacións.\nDomo insonorizado para non escoitar ruidos mentres…fas cousas…\nPorche con mecedora para ver o solpor coa escopeta cargada e tocar o banjo.\nSempre aberta para recuperar forzas e pasar as resacas.\npara facer churrascada á luz da lúa\nEsto non sabemos para que é…pero mola.\nHai troitas, pero o Seprona xa dixo que nin as miremos…\nPatio dos Ramones. Na honra de Valle-inclán e Cabanillas…ou dos outros…non sabemos…\n2 mayo, 2016 a las 20:12\nEso sí que es vida!! Y no pone donde es para que no molestemos ¿no?\n2 mayo, 2016 a las 20:13\nIgual se falas con eles… Se enrollan 😉\nPenso que debe ser en Panamá…hai non…eso son outros…


MESTURAS: A campana de Anllóns\nA campana de Anllóns\nDesde o IES PONTECESO informan desta actividade que queremos compartir convosco. Esta fermosísima iniciativa sobre o poema A campana de Anllóns de Eduardo Pondal foi desenvolvida polo alumnado de 4º de ESO, 1º e 2º de Bacharelato, en colaboración coa Fundación que leva o nome do poeta. O evento foi difundido recentemente no programa BEN FALADO da TVG\nEsperamos que gocedes dela tanto coma nós\nPublicado por MESTURAS los 4/26/2011 08:40:00 pm\nHai que escoitala sonar e ler o poema ó seu carón.\nHai que percorrer as terras do Anllóns cos libros de Pondal nas mans. Coma a Terra Cha con Manuel María.\nPorque hai terras... que teñen poetas.\n28 April 2011 at 12:34\nEu falo galego porque… Si


Una ONG española pon en marcha una campaña paira garantir asistencia sanitaria aos palestinos | Consumer\nUna ONG española pon en marcha una campaña paira garantir asistencia sanitaria aos palestinos\nO 50% da poboación de Palestina non ten ningún tipo de cobertura sanitaria\nO Comité de Solidariedade coa Causa Árabe ha posto en marcha una campaña paira recoller fondos e destinalos a garantir “a asistencia básica sanitaria” entre a poboación palestina, segundo explicou a vicepresidenta desta ONG malagueña, Cristina Ruiz-Cortina.\nRuiz-Cortina sinalou que, actualmente, o 50% da poboación de Palestina non ten ningún tipo de cobertura sanitaria, a cal só é proporcionada por organizacións non gobernamentais, que teñen os seus propios centros de saúde e, mesmo, hospitais.\nDesde o comezo da Intifada, a situación sanitaria dos palestinos deteriorouse “enormemente”, xa que “aumentou o número de persoas feridas e, por tanto, dependentes de medicamentos”, apuntou a responsable deste comité.\nAdemais, niso inflúe o feito de que a pobreza en Palestina supere o 60%, habendo zonas, especialmente campos de refuxiados, onde o paro afecta ao 99% da poboación activa.\nA ONG abriu un número de conta na Caixa de Aforros O Monte (2098 0138 13 0132001817) para que todos os cidadáns que o desexen poidan ingresar as súas achegas. A recadación final destinarase concretamente á ONG´s Traballadores da Saúde e ao Crecente Vermello Palestino.\nPaira difundir a posta en marcha desta campaña o Comité de Solidariedade coa Causa Árabe distribuirá “bonos por valor dun euro, cinco, etcétera”, ademais de elaborar carteis, de modo que “a xente do montón e as institucións contribúan a solucionar o que representa una urxencia humanitaria sen precedentes”.\nasistencia campaña palestinos-gl


ACE pide a comparecencia do Concelleiro de Deportes polas presuntas irregularidades nas contas do CD Lugo - Xornal de Lugo " />\nACE pide a comparecencia do Concelleiro de Deportes polas presuntas irregularidades nas contas do CD Lugo\nConcello de LugoJose Manuel Díaz GrandioLugoCD Lugofútbolcomparecenciapleno municipalConcellería de DeportesClub Deportivo LugoFiscalíacorrupciónCarlos PortomeñeAlternativa Cidadá de EsquerdascontasACE\nAlternativa Cidadá de Esquerdas vén de solicitar a comparecencia no pleno do vindeiro xoves do Tenente de Alcalde Delegado da Área de Goberno de Medio Rural, Infraestruturas e Deportes, José Manuel Díaz Grandío, para dar conta das súas funcións desempeñadas como conselleiro do C.D. Lugo, ante a alarma social creada polas novas informacións acerca das irregularidades nas contas da Sociedade Anónima Deportiva, en cuio balance económico presentado ante a Liga de Fútbol Profesional se indicaba que o clube tiña a día 30 de xuño de 2013 unha débeda de 1.600.000 euros que nunca foi recoñecida públicamente.\n“O convenio do Concello de Lugo co clube é do 28 de maio de 2013, un mes antes da data do balance no que se recolle a débeda, e unha semana antes, o sábado 22 de xuño de 2013, ten lugar a asemblea constituínte da S.A.D. coa presenza de máis de 330 accionistas e na que se aproba a entrada dos tres representantes da Deputación de Lugo e dos dous do Concello no Consello de Administración”, explica o voceiro do grupo municipal ACE.\n“O que queremos de Díaz Grandío é que responda ante toda a corporación municipal se como concelleiro que xa era do C.D. Lugo, era coñecedor da contabilidade presentada polo Lugo ante a LFP na que aparece documentada a débeda existente, así como a razón pola que non se cumpriu a devolución antes do 31 de decembro de 2013 dos 600.000 € prestados polas arcas municipais para a conversión en S.A.D., tal como se acordara no convenio asinado entre o Concello e o clube de fútbol”.\n“Estamos ante uns feitos de suma gravidade. Os 600.000 euros aportados polo Concello ao C.D. Lugo é unha cantidade que triplica as partidas orzamentarias destinadas a urxencias sociais. Tendo en conta que en Lugo seguen a existir 17.000 persoas en risco de exclusión, o mínimo que podemos pedir é explicacións de como se gastaron eses cartos ante as sospeitas de que puidesen ser utilizados en tapar un furado contable agachado á cidadanía, e que se dirima a responsabilidade dos representantes institucionais no Consello de Administración” apuntou Portomeñe, voceiro de ACE.\n“Nun momento en que a Lei actual impide ao Concello a contratación con empresas que teñen débedas, e que mesmo unha das casetas de polbo do San Froilán quedou baleira por este motivo, o feito de que se investisen cartos públicos nunha entidade cunha enorme cifra de débeda oculta faise máis sangrante. Os lucenses merecen explicacións, especialmente os socios do C.D. Lugo”.\nACE xa rexistrara a semana pasada unha batería de preguntas para ser respondidas por escrito por Díaz Grandío, ás que debe responder nun prazo de quince días prorrogable ate vinte días máis se así o solicitase o destinatario, segundo o Regulamento Orgánico Municipal.\nPor esta razón, ante a urxencia dun asunto que non pode demorarse máis dun mes en ser respondido, “e á luz dos novos datos publicados na prensa”, Alternativa Cidadá de Esquerdas optou pola solicitude de comparecencia plenaria. Entre as anteriores preguntas rexistradas, están se os representantes do Concello percibiron algunha retribución, directa ou indirecta pola súa labor de conselleiros do C.D. Lugo; se asistían regularmente ás xuntanzas do Consello de Administración e se estudiaban as ordes do día e as actas das mesmas; así como se tiñan constancia de presuntos pagos para a devolución de créditos, de contratos blindados a membros do equipo técnico ou da facturación de sociedades pertencentes a directivos e técnicos.


Lunátika | Culturactiva\nElenco: Cristina Medina\nXéneros: Teatro adult@s\nCristina Medina é Mary Lonly, unha muller en paro que recibe unha oferta de traballo que a levará á lúa. Así comeza este espectáculo no que unha coach-doutora, tamén interpretada por Cristina Medina, imparte unha conferencia de cómo ser máis felicies asumíndonos a nós mesmos.\nMary Lonly, recentemente enviada á Luna, servirá de rata de laboratorio á Doutora Por Teléfono para ilustrar máis claramente esas maquiavélicas estratexias de manipulación e como podemos combatelas coa súa peculiar axuda.\n“Lunátika” é un canto á liberación da mente e o corpo a través do humor absurdo e xenuíno de Cristina Medina.\nLunátika Cristina Medina\nCristina Medina é Mary Lonly, unha muller en paro que recibe unha oferta de traballo que a levará á lúa. Así comeza este espectáculo no que unha coach-doutora, tamén interpretada por Cristina Medina, imparte unha conferencia de cómo ser máis felicies asumíndonos a nós mesmos. Mary Lonly, recentemente enviada á Luna, servirá de rata de laboratorio á Doutora Por Teléfono para ilustrar máis claramente esas maquiavélicas estratexias de manipulación e como podemos combatelas coa súa peculiar axuda. “Lunátika” é un canto á liberación da mente e o corpo a través do humor absurdo e xenuíno de Cristina Medina.


Bibliobóveda: As Nosas Biblios no Faro de Vigo. Un regalo para todos no Día do Libro\nAs Nosas Biblios no Faro de Vigo. Un regalo para todos no Día do Libro\nO suplemento "A Escola do Faro" recolle as experiencias de varios centros co seu traballo nas bibliotecas. replresentando ó Plambe está a nosa biblio e máis a do San Paio de Abaixo. Unha páxina para cada un. No artigo do noso responsable tratouse de amosar o de xeito resumido o traballo do noso centro, pero quíxose que todas as bibliotecas escolares se sentisen representadas. Esperamos que así sexa.\nAs fotos que se ven pertencen a un decorado no que estabamos a traballar para a exposición de Verne e a outra aá lectura de poemas diante da casa de Rosalía, nunha saída que fixemos co club de lectura.\nNa primeira páxina do suplemento aparece un fermoso texto de Carlo Frabetti que xa fora publicado anteriormente pola Asesoría de bibliotecas escolares, na páxina de Bibliotecas Escolares de Galicia\nPublicado por biblioboveda o 22.4.08


Mais NENAS que NAIS\nUn embarazo non desexado na adolescencia pode ser un drama, e marcar para sempre o futuro dunha rapaza que antes de deixar de ser nena convírtese en nai .\nO número de embarazos en nenas menores de 15 anos aumentou un 76% entre 2001 e 2005, segundo as estatísticas que se posúen. Nese último ano preto de 600 adolescentes afrontaron unha xestación e case oito de cada dez abortaron voluntariamente por risco na súa saúde física e psíquica.\nA taxa de embarazos en adolescentes foise incrementando cada ano e de forma máis acusada entre as máis pequenas. En 2005, últimos datos dispoñibles, 153 nais menores de 15 anos tiveron o seu primeiro fillo, segundo datos do INE. Ademais, outras 423 nenas desas idades interromperon voluntariamente o embarazo en 2005, un 97% máis cás 214 que o fixeron en 2001.\nXestacións tan precoces como o caso da pequena de Ponferrada de 11 anos que investiga a Fiscalía de Menores desa cidade son excepcionais. A maioría quedaron embarazadas ós 14 anos.\nPor comunidades, as cifras máis altas de interrupción voluntaria déronse en Andalucía, con 112 casos, Cataluña e Madrid, con 52 cada unha delas, Canarias, 41 e Comunidade Valenciana, con 39.\nA realidade é que está descendendo a idade en que os menores se inician no sexo ?ao redor dos 16 anos? e enfróntanse a un embarazo.\n¿Discutíuse o tema da sexualidade na túa casa?\n¿Cal é a túa opinión sobre o asunto?\nEscribe o teu comentario (27) - Categoría: Muller - Publicado o 17-01-2008 11:32\n¡¡ FELIZ ... 2008 !!\n(Video do poema de Alvaro Cunqueiro, interpretado por L.E. Batallán e subido a You Tube por nicogoncas2. Graciñas por compartilo.)\nNo niño no vó do vento\nhai unha pomba dourada.\nQuen puidera namorala\nquen puidera namorala, meu amigo.\nCanta o luar e o mencer\nTen aires de frol recente\ne cousas de recen casada.\nTamen ten sombra de sombra\ne andar primeiro de rio.\nquen puidera namorala, meu amigo\nEscribe o teu comentario (0) - Categoría: Saúdos - Publicado o 01-01-2008 22:23


CCOO exige la reanudacion de la negociación del Convenio Colectivo\nConflicto laboral en la Cofradia de Cambados\nUn conflito laboral estase a aproximar á confraría de Cambados. O sindicato Comisións Obreiras está disposto a convocar unha folga entre os traballadores do pósito como medida de protesta pola negativa do patrón maior e o seu cabildo a negociar o convenio colectivo. Están por concretar aínda aspectos como a data en que se vai a realizar a protesta ou o alcance da mesma; se serán paros puntuais ou unha folga xeral.\nRevisión Salarial 2007 2008 Oficinas y despachos de Pontevedra\nPublícanse as revisións das tablas salariais correspondentes ós anos 2007 e 2008:\nCOMFIA-CCOO consegue maioría absoluta en TRAGSATEC\nCOMFIA-CC.OO. consegue nas eleccións sindicais do pasado cinco de maio doce dos trece postos do comité de empresa de TRAGSATEC, na provincia da Coruña, onde conta con trescentos oitenta traballadoras e traballadores que pertencen ao centro de traballo de Santiago de Compostela.


amigos da terra Archives - Noticias de Vigo\n🢂 ESTÁ NAVEGANDO EN LA SECCIÓN :Portada»Noticias etiquetadas con»amigos da terra\nAmigos da Terra ven de denunciar os verquidos de augas residuais no rio Miño na cidade de Ourense ao carón da Ponte do Milenio que se estiveron a producir durante toda esta tarde na que corrían as augas do río Miño contaminadas por un regueiro de augas residuais. Os vertidos eran apreciables e entendéndose augas […]\nMedio Ambiente, Social, Vigo\nCon motivo do Día da Terra, Amigos da Terra denuncia o dano ambiental e social que provoca a agricultura industrial, e desmente os mitos sobre a produción de alimentos e a loita contra a fame. Para este fin, a organización ecoloxista publica un informe no que demostra que a agroecoloxía é a solución para alimentar […]\nAmigos da Terra acolle a unha nova voluntaria europea Réka Patócs chegada dende Hungría, e que acaba de iniciar o seu voluntariado esta semana e permanecerá en Ourense durante os próximos dez meses. A voluntaria súmase aos distintos proxectos e campañas de información e educación ambiental que se desenvolven nos nosos centros e colaborando no […]\nUn novo informe publicado hoxe 22 de marzo polas organizacións Food & Water Europe, Amigos da Terra, CECU e VSF Justica Alimentaria Globalrevela a descontrolada expansión da industria española do porcino, os seus graves impactos ambientais e sociais, principalmente en Cataluña e Aragón, que acollen case a metade dos porcos do país e os seus […]\nHoxe 15 de marzo, no Día Mundial dos dereitos do Consumidor, Amigos da Terra lanza unha campaña en redes sociais para involucrar á cidadanía na súa iniciativa Alargascencia. O obxectivo é facer partícipe á xente da ferramenta, non só para buscar alternativas, senón tamén para suxerir establecementos e ampliar o directorio de comercios responsables. Alargascencia […]\nA Coruña, Amigos da Terra, Galicia, Vigo\nA cantidade de residuos xerados pola cidadanía está en crecente aumento, e a xestión actual non consigue aproveitar os recursos pechando o ciclo da materia orgánica sen un impacto na calidade ambiental da cidade. É por isto que o Concello decide poñer en marcha este programa de compostaxe doméstica destinado á parte menos urbana da […]\nHoxe 2 de marzo cúmprese un ano do asasinato de Berta Cáceres, un crime que pasará á historia como símbolo da violenta represión en Honduras, pero tamén como símbolo dunha mobilización social masiva e inmensamente solidaria. A líder indíxena serviu de alento e impulso para as mobilizacións a escala mundial, unhas mobilizacións que a día […]\nOs incrementos do prezo da luz e dos carburantes, as mortes vinculadas á pobreza enerxética, o debate sobre a nuclear a propósito da posible continuidade da Central de Garoña provocan que a enerxía sexa un tema de debate. Aproveitando que o pasado 14 de febreiro foi o día da Enerxía e que ata o 23 […]\nO próximo 21 de xaneiro a campaña Non ao TTIP, da que forma parte Amigos da Terra, convocou mobilizacións contra o CETA xunto a outras organizacións sociais e políticas europeas no Día de Acción Global para demandar ao Parlamento Europeo que vote “non” ao acordo comercial e de investimentos entre a UE e Canadá, o […]\nUnha campaña internacional pon fin á ocupación dun río indíxena por parte dunha empresa galega en Guatemala Amigos da Terra e Alianza pola Solidariedade recollemos máis de 20.000 firmas para esixir a retirada dun proxecto rexeitado polas comunidades indíxenas Satisfacción tras case unha década de conflito en Huhuetenango, onde líderes indíxenas foron encarcerados por oporse […]\nCo obxectivo de visibilizar a realidade da pobreza enerxética que golpea a millóns de persoas en España, froito dunha crise inxusta e dunha xestión irresponsable centrada en recortes sociais e de dereitos, a Plataforma #NoMásCortesDeLuz, formada por máis de 25 organizacións sociais, cidadás, ecoloxistas, veciñais, de consumidores, sindicatos e partidos políticos, convocaron mobilizacións en todo […]\nAmigos da Terra, Hogar, Vigo\nAmigos da Terra publica hoxe, 22 de novembro, o informe, “Como queremos aforrar enerxía? Actitudes sociolóxicas ante a eficiencia enerxética”, que recolle os resultados do proxecto apoiado pola Fundación Biodiversidad durante os anos 2015 e 2016. Neste proxecto realizouse unha investigación que recompila as actitudes dos fogares españois ante as propostas de aforro enerxético. Como […]\nAmigos da Terra celebra o rápido aumento do apoio, o interese e a mobilización en Xenebra durante a semana do 24 ao 28 de outubro, nas conversacións para establecer un novo tratado sen precedentes sobre multinacionais e dereitos humanos. A creación dun conxunto deregras internacionais e vinculantes terá profundas implicacións para as empresas máis grandes do […]\nDesde Amigos da Terra instamos a adopción dun tratado vinculante da ONU sobre multinacionais e dereitos humanos. Desde o 24 de outubro e até o 28, renovaranse as negociacións da ONU en Xenebra, o que supón unha oportunidade histórica para que se poña fin á impunidade das empresas fronte ás violacións de dereitos humanos alí onde operan. As […]\nA organización busca visibilizar o problema dos residuos abandonados no Estado e reivindicar solucións. O pasado luns, Amigos da Terra puxo en marcha a súa campaña a nivel estatal, #DoyLaLata cunha primeira limpeza nas Salinas de Vilaboa, en Pontevedra. Seguindo con esta acción mañá, 22 de outubro, a organización realizará a segunda e última recollida […]\nAs condicións de trazabilidade, seguridade alimentaria e manexo en matadoiro en EE.UU. distan moito das esixidas na UE polo que necesitan a utilización de fortes desinfectantes cárnicos, prohibidos en Europa, para evitar máis casos de intoxicacións por bacterias. O informe afirma que, nun escenario de eliminación de barreiras arancelarias e non arancelarias, as importacións de […]\nO vindeiro luns 10 de outubro, O Concello de Vilaboa e Amigos da Terra realizarán unha limpeza nas Salinas de Vilaboa, como primeira acción da recén estreada campaña #DoyLaLata. Amigos da Terra lanza esta campaña co fin de mostrar un dos problemas máis habituais na xestión de residuos. Ao longo destas semanas, os grupos locais […]\nCoincidindo co inicio da Semana Europea da Mobilidade, tres colectivos da cidade uníronse esta mañá na reivindicación mundial do PARK(ing) Day, un evento anual aberto á participación da cidadanía, que consiste en converter unha praza de aparcadoiro nun xardín efémero ou temporal, transformando así o contexto urbano para reclamar de cidades máis vivibles e humanas. […]\nAmigos da Terra comeza un proxecto de promoción entre a mocidade galega do Servizo Voluntario Europeo (SVE). Este programa fomenta a mobilidade dos mozos e mozas europeas para que coñezan as diferentes realidades culturais e sociais doutros países participando en iniciativas que contribúan á mellora social e ambiental. Este voluntariado ao ter lugar no estranxeiro, […]\nDez anos despois da vaga de lumes que asolou Galicia en 2006 a situación vólvese a repetir, os montes galegos continúan ardendo. Dende Amigos da Terra queremos denunciar unha vez máis a ineficaz e obsoleta política contra incendios que se leva a cabo en Galicia dende fai máis de corenta anos. Unha política na que […]\nA voz de alarma desatouse co incendio de Seseña, pero 36000 T de pneumáticos ocupan 3 vertedoiros galegos (As Somozas, Fene e A Laracha) , poñendo en risco a saúde dás persoas que viven na súa contorna. Dende Amigos da Terra queremos denunciar o abandono sufrido ao longo dos anos, acumulados a ceo aberto, estes […]\nAmigos da Terra, Ecoloxistas en Acción, Greenpeace, SEO/Birdlife e WWF apoian as mobilizacións que terán lugar desde o 4 até o próximo 15 de maio en todo o mundo organizadas pola plataforma global “Break Free” ou “Libérate dos combustibles fósiles”. O obxectivo desta campaña mundial é promover o abandono da extracción e uso dos combustibles […]\nEsta semana durante a celebración da 13ª Rolda de Negociacións sobre o TTIP, Amigos da Terra e a Coordinadora de Organizacións de Agricultores e Gandeiros, COAG, lanzan un informe sobre o Tratado de Comercio e Investimentos entre EEUU e a UE, e as súas repercusións na agricultura. Segundo o informe, o polémico tratado que negocian […]\nO 22 de abril, Día da Terra, a gran maioría de xefes de Estado participan na cerimonia de Nacións Unidas en Nova York para asinar o Acordo do Clima aprobado en París o pasado decembro. Trátase do seguinte paso antes de ratificar o acordo nos parlamentos nacionais. Será nese momento cando se fará oficial, a […]\nAmigos da Terra, Social, Vigo\n“Se perdemos as árbores perdémolo todo” Acto de desagravio na defensa das árbores “Inimigos das árbores, inimigos da vida” Dadas as continuas agresións ao patrimonio arbóreo realizadas pola Consellería de Medio Ambiente e Ordenación do Territorio da Xunta de Galicia e a desleixo do Concello de Ourense. A “Plataforma Ríos Limpos” convoca a un acto […]\nAlimentación, Amigos da Terra\nAmigos da Terra reivindica a necesidade de alongar a vida útil dos obxectos a través da reparación e a reutilización No Día Mundial do Consumidor Amigos da Terra sinala a necesidade de valorar os servizos que proporcionan os obxectos, máis que o produto en si mesmo. É necesario alongar a súa vida útil, optando por […]\nAmigos da Terra, a Campaña Impórtanos e a Universidade de vigo estrean o último documental escrito e narrado pola xornalista Naomi Kleim, recoñecida activista que saltou á fama polo seu libro “Non logo”. Maña mércores a sala Cambón acollerá a estrea en Galicia do documental “Isto cámbiao Todo” (This Changes Everything) que se poderá ver […]\nAmigos da Terra e a Aula da Natureza do río Miño convidan a Ourense ao fotógrafo para que nos fale do seu último libro “La llamada del Puma” O vindeiro venres 5 de febreiro Amigos da Terra volta a colaborar na presentación dun libro dun dos grandes fotógrafos españois especializados en natureza e medio ambiente, […]


Ana Turpin en Martes - MarteS en Galicia revista tendencias\nPublished on : Febreiro 13, 2019 Febreiro 21, 2019 Published by : Ana Iglesias\nPasamos un intre moi agradable coa actriz compostelá afincada en Madrid\nNada na Coruña e afincada en Madrid, Ana Turpin regresa á casa familiar de Compostela sempre que ten un oco na súa axenda. Ligada a series de televisión durante dúas décadas, ten a súa propia compañía de teatro, A Estampida, coa que está de xira con ‘O nunca visto’, e participou en varias películas, entre elas ‘Para Elisa’, pola que recibiu o seu primeiro premio internacional en Arxentina, ou a multigalardonada ‘ Uma’, que a levou a pisar as alfombras vermellas de medio mundo e ser xurado en festivais de cinema en Tetuán e Mónaco.\n¿Como se presenta este ano?\nComezou coa xira de Lo nunca visto, a terceira montaxe da compañía teatral La Estampida, que fundei cuns amigos, e está sendo marabilloso. Estrearémola en Madrid en setembro, antes de levala de xira internacional en 2020, e faime moita ilusión porque é un proxecto moi especial. Ademais, este ano rodarei integramente en inglés, en Colombia, un thriller psicolóxico de terror, ao estilo das películas dos anos setenta, para o mercado americano e con elenco americano, e xa estou traballando moito co director. Tamén estou preparando unha longametraxe coa cineasta Laura Martinova, que me vai dar a oportunidade de explorar o xénero erótico, algo que quería facer na madurez; aos meus 44 anos paréceme máis interesante. Á parte, aínda teño pendente de estrea o filme Púrpura escarlata, de Juanra Fernández.H\nFuches imaxe de varias firmas e actriz en moitas series de éxito. Como chegas á interpretación ?\nSempre digo que a profesión me escolleu a min, non eu a ela. Eu estudei Xemoloxía e Deseño de Xoias en Madrid e a vida foime levando por ese camiño, porque empecei a traballar para sacar un diñeiro extra mentres estudaba e, de repente, encontreime sendo actriz e actuando. E encántame, porque me fixo descubrir moitas vidas dentro de min non vividas. De feito, sempre digo que, cando actúo, non interpreto outras personaxes, senón que interpreto as miñas outras vidas non vividas, con esas circunstancias e limitacións intelectuais, e iso faime entender partes de min. O máis interesante do meu traballo é que me axuda a non xulgar e a comprender.\nQue é o que máis che gusta da profesión?\nCreo que, cando tes a sorte de facer personaxes que non son curtos no tempo, que teñen profundidade e percorrido, acabas meténdote en sitios e recunchos descoñecidos para ti mesma e sempre adquires unha aprendizaxe. A miña profesión encántame porque me fai afondar e comprender vidas, ensíname a non xulgar e a entrar en sitios que nos dá medo. É como estar sempre probando os límites da creatividade.\nEn que momento estás?\nEstou nun momento persoal e profesional no que tomei a decisión de que só quero facer cousas especiais na miña vida. Cando chegas a certa idade, pensas en que é o que queres de verdade, porque nesta profesión os corenta e pico son unha etapa difícil, e eu agora quero buscar cousas especiais que me motiven. E se iso significa que non me chega tanto e teño que unirme a xente para facer outras cousas, vouno facer. Quero loitar polo especial, aínda que me custe máis porque doutro xeito non me sentiría viva e morrería. H\nParticipaches en series de éxito como El comisario, Amar en tiempos revueltos, La señora ou De repente, los Gómez, pero hai tempo que deixaches de lado a tele.\nE as series tamén me deixaron de lado a min. No ámbito nacional levo uns anos sen estar nelas, centrada na compañía de teatro que montei cuns amigos, cunhas críticas e unha resposta de público incrible. E por algunha razón, agora mesmo nin sequera me fan probas para televisión, aínda que creo que agora son moito máis completa ca antes, pero entro nesa idade onde as actrices desaparecemos. Non é fácil e o meu refuxio é e vai ser sempre o teatro. .\n¿Como encaras o futuro?\nAs series e eu tivemos un pequeno desencontro porque non quero facer calquera cousa, quero facer o especial. Protagonicei moito e para facer personaxes que xa fixen, pero en peores condicións, prefiro non facelo e dedicarme ao cine e ao teatro, á miña compañía. O bo desta profesión é que é de longo percorrido e o éxito é traballar de forma continua. Eu levo 20 anos facéndoo, así que me considero unha persoa con éxito, aínda que a miña cara máis popular fose cando era máis nova. Parece que nos volvemos tolos por estar, pero eu xa estiven e o que quero é protagonizar desde a madurez, ser unha «prota» de todas as idades e contar vidas, non ser un recheo. E creo que todo iso chegará.¿\nComo se vive o recoñecemento internacional?\nCon moita felicidade. A película Para Elisa, de Juanra Fernández, deume o meu primeiro premio internacional na Arxentina e fíxome moita ilusión. Despois, co meu papel en Uma, a primeira longametraxe de produción internacional na que participei, recibín galardóns en festivais de Mónaco e Milán, e con ela puiden viaxar a moitos países, como Os Ánxeles, onde ganamos o Premio á Mellor Película Estranxeira no Burbank; Xeorxia, A India, Italia, Londres, Mónaco, América Latina… Deume moitas alegrías e segue dándomas porque aínda segue na carteleira latinoamericana. Foi unha película marabillosa.E\nO ano pasado triunfaches tamén en Madrid coa obra de teatro Faraday.\nSi, foi moi positivo, porque supuxo participar nun concepto novo de teatro moi cinematográfico, que xeraba un debate social moi interesante sobre as redes sociais, cun director que soubo integrar moi ben os cinco actores e facer un equipo crible e moi sólido. Oxalá teña máis percorrido.E\nEs xurado en premios como os Forqué, pero tamén en festivais internacionais. Como é a experiencia?\nO ano pasado estiven en Tetuán e este ano formei parte de Mónaco e foi moi interesante. O bo é que te pon en contacto coa túa profesión no ámbito internacional, coñeces talento de todo o mundo e, aínda que non che gusta todo ao cento por cento, si encontras cousas moi interesantes e algunhas xoias. Tamén é interesante saber como se move e como funciona a profesión.\nVéxome facendo sempre o que me gusta; non sei se mellor ou peor, pero sei que sempre farei o que sinta que deba facer. Non teño apegos e sinto que teño que explorar camiños que non sei onde me van levar, seguir aberta a que a vida me viva. Síntome eu mesma ao cento por cento e quero estar ben comigo mesma e ser o que quero ser de verdade, quero morrer sentindo que me gustou a miña vida.\nCategorized in : A entrevista\nCastro de Baroña, pegada histórica ao nivel do mar


O marisqueo está paralizado dende o estado de alarma e ata o momento e estamos sobrevivindo grazas a venda de choco e sardiña | Grupos de Acción Costeira\nO marisqueo está paralizado dende o estado de alarma e ata o momento e estamos sobrevivindo grazas a venda de choco e sardiña\nViernes, 8 de Mayo de 2020 - 04:05\nO marisqueo está paralizado dende o estado de alarma e ata o momento e estamos sobrevivindo grazas a venda de choco e sardiña, o cal supón unha perda importante de ingresos, facendo insostible a situación da confraría. A cidadanía pode axudar adquirindo os productos locais de km 0, xa que parte dos nosos productos véndense fora da localidade.\nConsideramos que é moi importante o sector do mar en todos os ámbitos, xa que aportan beneficios ás familias que se dedican o mar directa ou indirectamente. A calidade nutricional dos nosos productos para a cidadanía tamén ten moita importancia, ademáis que tamén aporta moita actividade ao sector turistico entre outros.\nNa confraría somos 265 socios aproximadamente e indirectamente damos servicios a outras empresas de venta de productos do mar. Non saberíamos decir o volumen de facturación pero en Redondela o sector do mar está considerado como un dos sectores máis relevantes e que aportan un beneficio económico importante na Vila.\nUnha das caracteristicas é que damos a sociedade productos de primeira necesidade. Os productos do mar forman parte dunha dieta sana e equilibrada, aparte das opcións laboráis que ofrece o sector. Tamén ofrecemos un producto extraído sempre de forma artesanal e dunha maneira sostible garantizando a nosa continuidade e facendo un exercicio de concienciación sobre a importancia do medio ambiente incluíndo a necesidade de coidar o noso mar.\nPolas propiedades nutricionáis que aportan a nosa dieta e tamén para salvagardar a nosa tradición pesqueira que temos en Galicia dende os nosos ancestros dando unha oportunidade laboral as novas xeracións que veñan no futuro.


Sen título / Paula Ojea – GALERIA VILASECO\nSen título / Paula Ojea\nSen título. Serie Cut & Fold, 2019\nPratos. Gres refractario (dimensións aproximadas: 32x29x38 cm). Vigo, outubro de 2019 Edición de 10 pezas + PA feitas en gres coa técnica da placa. Tiro único a alta temperatura, 1250ºC. As grandes obras de enxeñería, como as pontes con cable, as estruturas de celosía ou as grúas portuarias son a inspiración detrás destas pezas.\nSen título. Serie Cut & Fold, 2019,\nPratos. Gres refractario (dimensións aproximadas: 32x29x38 cm). Vigo, outubro de 2019\nEdición de 10 pezas + PA feitas en gres coa técnica da placa. Tiro único a alta temperatura, 1250ºC.\nAs grandes obras de enxeñería, como as pontes con cable, as estruturas de celosía ou as grúas portuarias son a inspiración detrás destas pezas.\nDependendo da perspectiva, as pezas inclínanse cara a diferentes lados, incluso parecen inestables. O acabado do gres sen esmalte destaca o xogo de luces e sombras captadas por cada cara triangular. Son pezas nas que destaca a combinación de precisión e irregularidade.\nNigrán (Pontevedra) 1983. Desenvolveu a súa carreira entre enxeñaría e cerámica. Enxeñeiro Civil pola UDC e mestre polo Imperial College (Londres). Algúns logros académicos inclúen os Premios Extraordinarios de Fin de Grao 2006-2007 da Escola de Camiños e a Comunidade Autónoma de Galicia ou a Bolsa Fundación Barrie de la Maza para estudos de posgrao.\nA súa carreira internacional levouno ao deseño e execución de estruturas complexas como edificios singulares no estudo de enxeñaría GMS LLP de Nova York ou torres eólicas de formigón da empresa barcelonesa Esteyco Energía.\nCon estes antecedentes xunto cos máis de 20 anos de experiencia en cerámica dende que comezou con Emilia Guimeráns, decidiu en 2015 regresar a Galicia e lanzar a súa propia firma, OJEA STUDIO, combinando as súas dúas paixóns. En 2017 recibiu o premio Artesanía de Galicia Eloy Gesto Grant para desenvolver as súas técnicas cerámicas nos estudos xaponeses.\nO seu traballo une o funcional e o artístico e pódese atopar en restaurantes de vangarda, así como en tendas de deseño e salas de exposición.\nEn 2019 outorgáronlle o Premio Nacional de Artesanía na categoría de Produto.


O Grupo Municipal Popular presenta unha moción para que o Concello demande que os organizadores adopten as medidas pertinentes ou sexa o Goberno local o que habilite os medios adecuados\nO PP esíxelle ao Goberno local que garanta protección e seguridade cidadá nos eventos que contan con financiamento municipal\nJulia Rodríguez pide ademais que as zonas públicas onde se desenvolven recuperen o seu estado de limpeza normal o máis axiña posible\nO Grupo Municipal do PP de Monforte presentará unha moción para o seu debate no próximo Pleno na que demandan que o Goberno local dispoña o necesario para garantir a protección e seguridade cidadá nos eventos que, como o Festival do Paradiso, contan con financiamento municipal, xa sexa esixindo aos seus organizadores que adopten as pertinentes medidas de seguridade ou poñendo a disposición os recursos municipais para ese efecto, concretamente, a través de efectivos da Policía Local ou aqueles que estime convenientes.\nSolicitan tamén que o Concello garanta que as zonas públicas onde se desenvolven estes eventos recuperar o seu estado óptimo de limpeza o máis axiña posible.\nNecesidade de máis actuacións\nOs populares recordan a campaña anunciada o pasado nove de setembro polo Goberno local para loitar contra o consumo abusivo de alcol entre os máis novos. Neste sentido, o PP pide que desde a Concellería de Igualdade en coordinación coa Concellería de Mocidade e Sanidade se incrementen as actuacións dirixidas a previr e evitar o consumo de alcol e drogas entre menores e de prácticas como o sexting neste tipo de eventos que degradan e agreden a dignidade das persoas, sobre todo das mulleres e especialmente das menores, as máis afectadas por estas prácticas.\nO PP explica na súa moción que é sabido que "este tipo de eventos no que se concentra un gran número de mozos préstanse ao consumo de drogas e alcol ás veces por parte de menores de idade". Sobra mencionar, precisan, o suceso do que se fixo eco a prensa relacionado cun vídeo de alto contido sexual gravado no transcurso do Festival do Paradiso.\nQueixas dos veciños\nA portavoz do PP, Julia Rodríguez, sostén que o Grupo Municipal Popular recibiu queixas de veciños que ao longo do día seguinte á celebración do festival comprobaron o estado no que estaba o parque con gran acumulo de lixo, máis aló das nove da noite do día seguinte. Denuncia ademais queixas pola ausencia de persoal de seguridade ou membros da Policía Local que puidesen evitar situacións como a relatada.\nOs populares consideran que os recursos públicos que o Festival do Paradiso recibe do Concello fano garante da súa seguridade xa sexa esixindo ás súas organizadores que adopten as medidas oportunas ou poñendo a disposición os recursos municipais necesarios. O Goberno local debe garantir ademais que o máis axiña posible as zonas públicas onde se desenvolven estes eventos recuperen o seu estado de limpeza normal.


Suicidio Gallego: Orzamentos participativos: Que ideas tes para mellorar Compostela?\n"Os orzamentos participativos renovan e complementan a democracia electoral con outra máis avanzada. É unha forma nova de facer política, estamos falando de orzamento, que é o máis importante". Deste xeito destacaba nunha conversa con Praza a importancia dos orzamentos participativos.\nTomás Rodríguez-Villasante, profesor emérito na Facultade de Ciencias Políticas e Socioloxía da Universidade Complutense de Madrid. A Coruña e Compostela estrearon este ano os procesos nos que a cidadanía dunha e doutra cidade debate e escolle as prioridades nas que investir unha parte dos cartos públicos. A cidade herculina está xa na fase de avaliación de propostas, mentres que na capital galega as persoas e entidades sociais teñen ata o día 14 para presentar as súas suxestións.\nTrátase dun proceso de longo percorrido, que este ano está dando os seus primeiros pasos, e que está a ser traballado con coidado polo Concello de Santiago. En certa maneira, a cidadanía e a propia institución viven esta experiencia como aprendizaxe.\nHai case un ano Compostela iniciou un proxecto piloto de orzamentos participativos para o 2016, que se desenvolveu na área de Mocidade, un departamento que conta cun orzamento pequeno -100.000 euros- e que, pola natureza dos seus proxectos e destinatarios e destinatarios, podía ser propicio para probar estas novas fórmulas de deseño colectivo.\nE este respecto María Rozas, concelleira de Facenda, salientaba que "para ter orzamentos participativos hai que ter ferramentas de participación, e nos últimos anos desapareceron as poucas que había. Primeiro hai que implantalas e despois, traballar o tema orzamentario".\nCon esa aprendizaxe feita, en xuño botou a andar o camiño para os orzamentos de 2017, constituíndo o grupo motor que dirixe e impulsa o proceso. A cidadanía compostelá decidirá como investir 1.100.000 euros do total do orzamento municipal, dos cales 1.000.000 son do capítulo de investimentos e 100.000 de actividades de mocidade. Esta cantidade representa o 15% do total de investimentos do Concello, a razón de 11,40 euros por habitante.\nNa primeira xuntanza participaron 70 persoas, entre colectivos veciñais, tecido asociativo, partidos políticos (que conforman o Consello de Relacións Veciñais) e cidadáns e cidadás a título individual.\nXa nesta xuntanza aprobouse a segmentación das propostas entre os barrios do nordeste (Fontiñas, San Lázaro, As Cancelas), suroeste (Pontepedriña, Castiñeiriño, Sar) e o rural, ademais das iniciativas de ámbito xeral para toda a cidade e as destinadas especificamente á mocidade. En anos sucesivos poderanse facer propostas de investimentos para aquelas zonas que agora non están incluídas.\nCómpre salientar que a área que reúne máis ideas é a do rural compostelán, cun total de 24 propostas.\nNeste caso, unha parte importante das iniciativas refírense a canalizacións, saneamento e auga, construción de beirarrúas, mellora de accesos, construción de parques infantís ou a mellora do transporte público." (Praza Pública, 02/09/16)\nPublicado por RaimundodeFerrol en 5.9.16\nEtiquetas: Partidos politicos: PODEMOS, Politica: participacion, Politica: participacion presupuestos


14-N: contra a enésima reforma das pensións\nO 70% de pensionistas en Galiza cobra menos de 1.000 € e son estas pensións as que están salvando ás familias. Con esta reforma se empobrece ás galegas e galegos porque temos os salarios máis baixos, máis precariedade no traballo e menos anos cotizados.\nPor iso cuestiona que a primeira proposta deste comité sexa precisamente a modificación da lei que actualizaba as pensións cada ano, como mínimo, ao nivel do IPC. A central sindical entende que xa con esa lei se perdía poder adquisitivo, porque os prezos dos produtos de maior gasto nas economías familiares (luz, auga, alimentos...) subían moi por riba deste índice. Agora o PP aplicará de suba nas pensións, cada ano, un 0,25%, polo que en relación ao IPC dos últimos 5 anos unha pensión de 1.000 €/mes perdería 95 € cada mes e 1.330 € no ano.\nEstas mesmas empresas son as que segundo a Inspección de Facenda son responsábeis do 90% da fraude fiscal ao Estado, máis de 74.000 millóns de euros que desvían a paraísos fiscais como Suíza, Mónaco, Andorra... “O goberno non toma medidas contra elas, que alimentan a corrupción no Estado, pero si as toma contra a clase traballadora empobrecéndonos con reformas laborais, das pensións, das prestacións por desemprego, sanidade, ensino...”


Ekwele - Wikipedia, a enciclopedia libre\nO ekwele (anteriormente ekuele) foi a moeda oficial da Guinea Ecuatorial entre 1975 e 1985. O seu código ISO 4217 é GQE. Está dividido en 100 céntimos, aínda que non se emitiron moedas desta denominación. A denominación ekuele utilizouse ata 1979 e a denominación ekwele (plural: bipkwele) utilizouse desde entón.\nO ekwele substituíu a peseta da Guinea Ecuatorial mantendo a mesma paridade en 1975. En 1985 o Franco CFA substituíu o ekwele cunha taxa de cambio de 1 CFA = 4 GNE. As primeiras emisións do franco CFA na Guinea tiñan o nome do país propio no seu anverso (no canto de États de l'Afrique Centrale) e a denominación "francos" en castelán.\nAs primeiras moedas emitíronse en 1975, coas denominacións de 1, 5 e 10 ekuele. En 1980 e 1981 saíron á circulación moedas de 1 ekwele e de 5, 25 e 50 bipkwele. Desta última serie Púxose en circulación un número moi reducido de pezas. A seguir, amósanse as características das moedas.\n1 ekuele 1975 Cu + Ni 19,00 2,40 Francisco Macías Nguema\nPicos, pas e aixadas\n5 ekuele 1975 Cu + Ni 21,00 3,40 Francisco Macías Nguema\n5 bipkwele 1980 Cu + Ni 23,50 4,80 Francisco Macías Nguema\n10 ekuele 1975 Cu + Ni 24,00 5,20 Francisco Macías Nguema\n25 bipkwele 1980 Cu + Ni 25,50 6,50 Francisco Macías Nguema\n50 bipkwele 1980 Cu + Ni 29,00 10,10 Francisco Macías Nguema\nOs billetes foron impresos polo Banco Popular en 1975, con denominacións desde 25 a 1.000 ekuele, entanto que o Banco da Guinea Ecuatorial imprimiu en 1979 billetes de 100 a 5.000 bipkwele.\nDurante os primeiros anos en que entrou en vigor o ekwele, era normal atopar billetes con denominacións en antigas pesetas (nomeadament de 500 pesetas) selados polo Banco Central da Guinea indicando o seu valor correspondente en ekwele.\nA continuación detállanse as características dos billetes:\n1.000 ekwele Francisco Macías Nguema Vermello\nTraído desde "https://gl.wikipedia.org/w/index.php?title=Ekwele&oldid=5662190"\nA última edición desta páxina foi o 4 de xaneiro de 2021 ás 20:39.


Sif Servicios | 25NOV – Día Internacional contra a Violencia de Xénero\n25NOV – Día Internacional contra a Violencia de Xénero\n27/11/2017 /en Día Internacional contra a Violencia de Xénero, Igualdade /por Sif Servicios\nSIF dedicou toda a semana pasada a actividades relacionadas co 25 de novembro, Día internacional contra a violencia de xénero.\nNo Concello de Pontecesures, no C. P. I. Pontecesures, vimos que os nenos e as nenas temos que ser educados e educadas en igualdade. Por iso temos que saber que aínda que hai compañeiros e compañeiras que non lles guste o mesmo que a nos, ou que visten diferente, ou que din cousas distintas a nós, que iso é bo e non nos podemos enfadar por iso, e temos que festexar que o noso mundo e moi chulo porque ten moitas cousas diferentes que nos fan ser mellores.\nEstas actividades cerráronse o 25 de novembro cun acto institucional e lectura do manifesto en contra da violencia machista.\nEn O Pino, no C. P. I. Camiño de Santiago, vimos que tamén se pode aprender moito dos contos e das películas.\nO segredo de Flora ofreceu unha reflexión sobre a identificación e o manexo das emocións, encontrando formas de combater a violencia en calquera das súas manifestacións.\nA través da análise de diferentes fragmentos de Billy Elliot, abordouse temas clave como o establecemento de roles e estereotipos de xénero na infancia, a aceptación da diversidade, a regulación emocional, a resolución de conflitos, etc.\nTamén se tratou a perspectiva de xénero na linguaxe cinematográfica e influencia dos mitos do amor romántico na configuración de relacións desiguais na adolescencia, a través do comentario e debate la película «A tres metros sobre el cielo».\nEn Melide, levouse a cabo o 24 de novembro unha xornada «Maxia pola Igualdade» para o alumnado de primaria dos tres centros. O acto, dividido nunha parte institucional (coa participación do alumnado e as autoridades locais) e outra lúdica.\nNo Concello de Cuntis, traballouse cos pais e coas nais a importancia da coeducación como prevención da violencia de xénero pero tamén cxs nenxs mais cativxs co conto “Nin un bico á forza” e máis maiores unha sesión expositiva sobre os roles e estereotipos de xénero.\nEn Dodro coordinouse un flashmob reivindicativo: NON ME PARES AGORA no que colaborou parte da veciñanza e un monolito: As pedras falan de igualdade dando conta da necesidade de acadar colectivamente «novas creacións e escenarios» no camiño da igualdade de oportunidades.\nCoa Mancomunidade de Ordes colaborouse na campaña de difusión contra o acoso nas redes sociais.\nE por último, os concellos de Padrón, Rois e Dodro; realizaron colectivamente o acto institucional en Conmemoración do Día Internacional contra a Violencia de Xénero. A iniciativa comezou coa lectura do manifesto que representa o compromiso municipal en contra desta lacra social.\nEtiquetas: Concello de Cuntis, Concello de Dodro, Concello de Melide, Concello de O Pino, Concello de Padrón, Concello de Pontecesures, Mancomunidade de Ordes\nDía dos Mercados en Pontecesures\nO MES DE MAIO\nDe xincana lingüística por Cuntis\n25NOV. Día Internacional contra a Violencia de Xénero\n25NOV. Día Internacional contra a Violencia de Xénero Aprendemos a estudar


O Concello habilitará en breve outra praia para cans que se sumará ás de Foz e Calzoa | Noticias Vigo\nO alcalde destacou esta mañá a excelente calidade das augas das praias que o Concello vén de habilitar para uso dos cans. Aos areais de Foz e Calzoa unirase unha máis en breve, segundo avanzou o rexedor.\nUnha vez entre en vigor a nova ordenanza e se dea conta na Xunta de Goberno Local, Foz e Calzoa -á esquerda da desembocadura do Lagares- serán praias habilitadas para cans, dixo esta mañá o rexedor.\nTrátase dunha zona ampla, cunha cualificación de auga excelente e nulo nivel bacteriolóxico desde que entrou en funcionamento a nova depuradora, tal e como demostran as constantes analíticas ás que se somete a auga.\nEn declaracións aos medios, Caballero avanzou que Vigo contará cun areal máis para cans, sen desvelar aínda o nome.\nO Concello de Vigo designa os areais da Foz…\nO Concello sinaliza e delimita A Foz e A Calzoa como…\nEl PP denuncia el fracaso de otra concesión…\nGardacostas requisa mais de 500 quilos de distintas especies de peixe e marisco, preto de 300 útiles e case 7.000 metros de artes de enmalle


Vigo: Nomeada a substituta da maxistrada do xulgado de violencia de xénero, de baixa por maternidade | Alternativas na Xustiza\nVigo: Nomeada a substituta da maxistrada do xulgado de violencia de xénero, de baixa por maternidade\nO Tribunal Superior de Xustiza de Galicia (TSXG) nomeou a unha xuíza interina (figura coñecida como jac) para substituír a partir de mañá á maxistrada que estará varios meses de baixa por maternidade. A substitución será este venres, cando a actual xuíza tome a baixa. A súa substituta provén do xulgado de primeira instancia número 6 de Vigo, onde cubría a vacante doutra maxistrada.\nAlgúns funcionarios mostraron hoxe a súa satisfacción pola chegada da xuíza de substitución para evitar situacións como as ocorridas en tres días da semana pasada cando a actual xuíza, que á súa vez substitúe á titular, pediu días libres para acudir a citas médicas por motivo do seu embarazo. Substituíuna a xuíza de garda, cando terminaba as súas tarefas aínda, pero un día púxose enferma e, segundo varias testemuñas, o xulgado quedou desatendido, suspendéronse declaracións e xuízos civís e as vítimas de malos tratas tiveron que esperar durante horas a prestar declaración.\nEstas situacións solucionaranse a partir do venres cando chegue a nova substituta que asumirá o mando do xulgado de Violencia número 1 de Vigo durante catro meses.\nPublicado o 23/10/2014 en www.lavozdegalicia.es\nEtiquetas: Vigo , Violencia de xénero , Xuíces\nPublicado o 23.10.14


Stoupa festexa o seu terceiro aniversario con dúas novas exposicións en Cee e Santiago - Cee - Que pasa na costa\nStoupa: tres anos vertebrando a Costa da Morte a través da nosa arte\nBegoña Fernandez Paz, coas súas axudantas de Stoupa no Mercado La Galiciana\nAí seguen, tras #36MesesStoupando, mantendo viva a arte e a cultura na Costa da Morte. Begoña Fdez. Paz e José Carlos Leis Caruncho continúan apostando por esta forma de unificar a arte e a artesanía costeira. Xa son máis de 3 anos tecendo fíos nun complicado mundo no que cada artesán e/ou artista soe barrer para o seu propio curruncho. Eles barren para o de todos facendo unha incalculable labor de posta en valor da nosa cultura contemporánea.\nE para celebrar o terceiro aniversario, están armando dúas exposicións. #StoupaÉCostaDaMorte no mercado compostelán La Galiciana e unha segunda colectiva, #36MesesStoupando, na súa galería ceense. Dende un dos puntos estratéxicos da capital galega busca dar a coñecer multitude de produtos artesanáis e 100% Costa da Morte, selo distintivo da entidade.\nAta Santiago achegaron cousas como a cerámica fantástica da man de Eloy Mancebo e cerámica funcional de Nacho Porto. As meninas galegas de Carmen Isabel, complementos para o fogar ca artesanía de Nano Uzueta, así como de moda cos Sancosmeiros da Asociación cultural de Antes e os bolsos de Redeiras. Esculturas de Guillermo Lourido e Nando Lestón e mesmo a papiroflexia de Mimadriña e un anaco de historia a través das cartas mariñas de Pepe de Olegario e a súa cartografía.\nNa exposición de Cee #36MesesStoupando, como en todas as mostras colectivas de aniversario, están expostas obras e produtos representativos dunha trintena de autores, artesanos e emprendedores da Costa da Morte colaboradores de Stoupa.\nA exposición #StoupaÉCostaDaMorte” pode visitarse no Mercado La Galiciana do 22 de xullo ao 4 de agosto de domingo a mércores de 12:00 a 00:00 e de xoves a sábado de 12:00 a 02:00. A exposición #36MesesStoupando estará na galeria ceense ata principios de setembro de martes a sábado de 12 a 14 h e 17 a 20h.\n50 anos do turismo rural na Costa da Morte\nCee recoñece o encomiable palmarés, e o futuro, do seu atleta Elian Numa


Comisións Obreiras planta 'cemiterios da Reforma Laboral' en varias rotondas de Vigo - Vigo al minuto\nComisións Obreiras planta ‘cemiterios da Reforma Laboral’ en varias rotondas de Vigo\nAuthor RedacciónPosted on 26 marzo 2012\nFOTO: JOSÉ MARÍA NAVLET/ O cemiterio da Reforma Laboral instalouse na rotonda da Grúa, na Rúa Coruña- Beiramar, preto de Barreras. Co mesmo, CCOO quere amosar que sen traballo non hai futuro. De onte a hoxe, levantaron o que se instalou na rotonda da saída da autovía en Navia.\nComisións Obreiras asegura que “seguirán aparecendo máis cemiterios porque a reforma mata os dereitos de todas as traballadoras e traballadores, acabando co estado de benestar e servizos públicos, dos que disfrutamos, froito da loita das obreiras e obreiros deste país”.\nNelas pódese ler, «Teresa, 28 anos; Eva, 25 anos e ATS; Jesús, 22 aoos e abogado» xunto con outras profesións coma «publicista, fresador, mecánica ou fontanería», entre outros sectores afectados pola crise e as novas medidas impulsadas polo Gobierno Central.\nEl PP reconoce públicamente que no gobernará en Andalucía


As Neves acomete obras de mantemento nas Escolas unitarias e Colexio de Infantil e Primaria - Novas do Eixo Atlántico\nAs obras son nas Escolas de Taboexa, Rubiós e no Colexio das Neves.\nRemitido 14 Febreiro, 2018 21 Marzo, 2020 1 Minuto de lectura\nAs Neves | O Concello das Neves ven de rematar as obras nas escolas unitarias de Rubiós e Taboexa que abordaron diversos conceptos.\nEn Rubiós procedéuse a pintado e o colocación de cortinas e en Taboexa a pintado, colocación de canalón e reforma do patio entre outros. No Colexio de Infantil e Primaria das Neves durante estas vacacións de entroido levánse a cabo obras para a mellora nos peches das pistas deportivas, reparación de barandas e tamén se correxirán certos problemas de seguridade en taludes próximos a zona de Infantil.\nO Alcalde das Neves, Xose Manuel Rodríguez Méndez, indica que o goberno municipal continuará coa mellora das infraestructuras educativas e ten previsto investir novamente durante 2018 nas distintas instalacións educativas. Xose Manuel comenta que “aí está o futuro das Neves terémolo\n163 consultas en 1,164 segundos.


Este domingo chega a primavera ao Casco Vello coa Festa dos Maios – A Movida\nA tan ansiada primavera está por fin aquí e esta fin de semana toca celebralo. O domingo, a Asociación do Casco Vello organiza a tradicional Festa dos Maios que este ano se celebrará na praza do Berbés. Dende a mañá haberá actividades para os nenos e as 18:00 será a representación.\nA primavera e o inverno veranse a cara este domingo na praza do Berbés. A tradicional festa dos Maios celébrase este domingo no Casco Vello cunha xornada de actividades e música que culminará coa representación dramatizada dos Maios. Este acto, creado pola asociación a comezos do 90, ten dous protagonistas: O inverno que será o primeiro en aparecer, acompañado dunha música lúgubre e imaxes que invocan o mal, como os machos cabríos ou os corvos; e a primavera que sairá despois nunha plataforma adornada con flores e acompañada por danzas tradicionais de cintas e arcos. Despois da disputa, na que o inverno resístese a marchar, a primavera acaba gañando e é, entón, cando entra en escena o cuco, cuxo canto anuncia a chegada do tempo cálido. A continuación, aparece o Maio, unha enorme construción floral armada polos propios veciños.\nAs actividades comezarán xa de mañá. A partir das 10:30 haberá diferentes obradoiros para os pequenos da casa na praza do Berbés. Ás 12:00 sesión de contacontos con Codia e Miolo e ás 13:00 actuará a escola de baile tradicional do Casco Vello. A Asociación do Casco Vello ten organizado un xantar popular para a veciñanza e a partir das cinco da tarde volve a festa coa actuación da banda de gaitas do Casco Vello. A representación, programada para ás seis da tarde culminará coa actuación do grupo Os Viqueiras.\nNa 36º edición da Festa dos Maios a asociación quere homenaxear ao Instituto Camões, Centro Cultural Portugués en Vigo que cumpre 20 anos asentado na Praza Tenente Almeida. Cada ano dende a organización adoitan recoñecer a labor dunha persoa ou colectivo que ten tido unha traxectoria importante na difusión da cultura e do coñecemento do barrio. Nesta ocasión, réndenlle homenaxe ao Camões porque dende que se instalaron no barrio, no ano 1998, foi un foco de onde irradiou a cultura portuguesa. Ao tempo, souberon manter unha excelente relación de cooperación coa propia asociación e con outras entidades sociais e culturais que traballan a prol do barrio. O domingo recibirán un maio en cerámica realizado por Emilia Guimeráns.\nAsociación Veciñal e Cultural Casco Vello banda de gaitas do Casco Vello Emilia Guimeráns Festa dos Maios os Maios os maios en Vigo os maios no berbés Os Viqueiras praza do Berbés


A Plataforma en Defensa da Sanidade Pública da Guarda congratúlase do reforzo do Centro de Saúde - Comarcas na Rede\nHomeBaixo MiñoA GuardaA Plataforma en Defensa da Sanidade Pública da Guarda congratúlase do reforzo...\nA Plataforma en Defensa da Sanidade Pública da Guarda avalia de xeito positivo o reforzo do Centro de Saúde con 3 novos facultativos, co que pasarán a ter 6 dos 8 que corresponden. Levan moito tempo denunciando a situación inadmisíble do centro coa falta de cobertura de ausencias prolongadas, chegando a darse a situación de só ter 3 médicos de xornada ordinaria. As consecuencias apareceron en forma de deterioro na calidade asistencial, de desatención de milleiros de persoas, sobrecarga do persoal do centro e aumento na demora para conseguir unha cita.\nAo longo deste tempo, a poboación e os veciños da Guarda acompañaron e participaron nas mobilizacións, secundadas tamén polo propio persoal do centro. Enténdese que, sen esta acción colectiva, sen esta implicación da sociedade guardesa, esta noticia non sería posible. A presión, a organización e a mobilización popular non son só efectivas, senón que son a única vía para facer valer os dereitos.\nA pesares das boas novas, as reivindicacións son claras e transparentes: cobertura plena das ausencias do centro até completar os 8 médicos de Atención Primaria, ambulancia medicalizada na zona e duplo equipo no PAC.\nO PAC atende a poboación tamén de Oia e o Rosal. En Oia actualmente non hai médicos e no Rosal falta 1 dos 3. Estando no inicio do verán, período en que se triplica a poboación da Guarda e que coincide coas vacacións e descansos lexítimos do persoal que atende. Todos estes elementos configuran unha situación de risco para a poboación, que se verá atendida durante boa parte do mesmo só por 4 médicos, que non terá opción de atención en horario de PAC no caso de saída dese equipo a unha emerxencia, que pode verse na situación de non ter unha ambulancia disponíbel para unha situación extrema.\nPor iso, dentro da satisfacción que produce a consecución dun logro como o que hoxe celébrase, a garda continua alta a fin de non retroceder un só paso, a fin de non dar por perdidos as reclamacións que lexitimamente mantemos.


Unímonos os seres humanos coa terra\npara que a terra teña vida nova,\nas augas se rexeneren e o aire se limpe.\npara renovar os bosques,\npara coidar das plantas,\npara protexer aos seres vivos.\npara celebrar os mares,\npara rebuldar á luz do sol,\npara cantar a canción das estrelas.\npara recrear a humanidade,\npara promover a xustiza e a paz,\npara ter presentes ás xeracións futuras.\nUnímonos os seres humanos coa terra.\nUnímonos como expresións diversas e diferentes\ndun misterio de amor: para sandar a terra\ne renovar a vida en todas as súas dimensións.\nnun canto a Deus creador,\npara que as persoas responsables das decisións\nactúen con sabedoría\npolo ben común da humanidade e da creación.


Chirimoia Orixe España en Mercadona - Mercadona\nMercadona, compañía de supermercados físicos e de venda en liña, compra máis de 1.500 toneladas de Chirimoias Orixe España da variedade Fino de Jete para a tempada 2020, que vai de setembro a decembro. Isto supón un aumento do 25 % respecto a 2019 e está en liña coa aposta da compañía polos produtos frescos e, concretamente, pola froita e verdura de proximidade.\nA Chirimoia Orixe España de Mercadona é rica en auga, vitamina C e potasio. Ten un baixo nivel de graxas e proteínas, ademais dun alto nivel de glicosa e frutosa. Aínda que se utiliza para sobremesas como mousse, xeado ou batidos, tamén se pode consumir directamente con culler.\nEsta froita está dispoñible nas tendas onde hai hábito de consumo, situadas principalmente en Castilla y León, Madrid, Castilla-La Mancha, Comunitat Valenciana, Extremadura, Murcia, Andalucía, Baleares e Portugal, e provén de campos de Granada, coa colaboración dos provedores andaluces Frutas Rafael Manzano (Granada), Frutas H. Fajardo, (Molvízar, Granada), Alhóndiga la Unión (El Ejido, Almería) e Frutas Los Cursos (Almuñécar, Granada)\nChirimoia de orixe España, na sección de Froita e Verdura de Mercadona.\nZaragoza - Mercadona inaugura unha nova tenda eficiente na cidade


Ciberacoso: os malos de Internet - GEMBROK, S.L. - MVPQL\nCiberacoso: os malos de Internet\n“Empezou dicíndome que era moi bonita e que lle gustaría facerme un book de fotos. Ao principio non me pareceu tan mal, pero despois suxeriu que o book fose con fotos sexys ou vestida de nena. Despois facía comentarios sobre o meu corpo, buscaba fotos miñas en Instagram e noutras redes sociais”.\n(Vítima de ciberacoso)\nUn de cada de acoso escolar realízase a través do ciberbullying e na maioría deles (70%), as vítimas son rapazas. O ciberacoso escolar comeza a partir dos 13 anos a través de WhatsApp e redes sociais. O 92% das vítimas padece secuelas psicolóxicas e un 10% presenta comportamentos e/ou pensamentos autolesivos e suicidas.\nO ciberacoso pode ser amoroso ou social, académico e, tamén, profesional. Xornalistas, profesores ou médicos son profesións de alto risco, nas que se detectaron casos dende dentro da empresa (compañeiros) e dende fóra (clientes, lectores, pacientes…).\nQue é ciberbullying?\nÉ o uso de medios de comunicación dixitais para acosar unha persoa ou grupo de persoas, mediante ataques persoais, divulgación de información confidencial ou falsa entre outros medios.\nPara defenderse, o mellor é non contestar as mensaxes, gardalas como proba, bloquear o perfil do acosador e manter discreción ao subir publicacións a Internet, conversando só coas persoas que coñecemos.\nCando todo falla, pode actuar o seguro de ciberbullying. Asume a defensa xurídica e, moi importante!, ocuparase de aplicar o dereito ao esquecemento nas publicacións realizadas sen consentimento.\n“Collemos pola man os nosos fillos e as nosas fillas cando cruzamos a estrada, explicámoslles o perigo de falar con estraños. E logo dámoslles un ordenador e deixámolos sos. Xa non podemos finxir que non sabemos sobre o lado escuro de Internet”.\n(Roger Merrick, policía en Nova Escocia, Canadá)\n“Cando algo é gratis, o produto es ti”\nToda a verdade sobre os gym-adictos\n“O amor polos animais eleva o nivel cultural do pobo”\nUn fogar arde en 5 minutos\n« A nova Lei de Tráfico 2018: atención! ao carné de conducir, multas e ITV\nA regra do 3 no teu seguro do fogar »\nChama agora: 968 780 361


Xa se poden presentar candidaturas ao II Premio Internacional de Cardioloxía Ramiro Carregal - 21 Noticias\nXa se poden presentar candidaturas ao II Premio Internacional de Cardioloxía Ramiro Carregal\nA Fundación Instituto de Investigación Sanitaria de Santiago (FIDIS) abriu o prazo de presentación de candidaturas ao II Premio Internacional de Investigación en Cardioloxía ‘Enfermedades valvulares cardíacas’ Ramiro Carregal. O empresario gallego firmaba hai uns días o convenio de patrocinio deste segundo premio coa presidenta da FIDIS, Eloína Núñez, e co xefe do Grupo de Investigación en Cardioloxía, o Dr. José Ramón González-Juanatey.\nO premio, que conta cunha dotación económica de 20.000 euros, ademais de galardón acreditativo, quere contribuír á investigación das enfermidades cardíacas, “un tema prevalecente e prioritario, sobre todo no referente ás válvulas do corazón”, tal como asegurou o Dr. González-Juanatey na convocatoria desta segunda edición.\nO prestixioso cardiólogo lembrou a importancia do primeiro premio, que recaeu nun proxecto destinado a coñecer o impacto da amiloidose cardíaca en pacientes con estenose aórtica, unha patoloxía ligada ao envellecemento que supón un grave problema de saúde, e cuxa investigación está a levar a cabo un equipo liderado polo Dr. Diego López Otero no Complexo Hospitalario Universitario de Santiago.\nDo mesmo xeito que na anterior edición, poden presentarse a este Premio investigadores básicos ou clínicos que desenvolvan a súa actividade “en centros sanitarios e/ou centros de investigación, públicos ou privados de Galicia, España ou calquera parte do mundo”. Para iso tan só terán que cubrir os modelos de solicitude dispoñibles na páxina web do Premio (premioramirocarregal.com/cardiologia). Trátase dun documento explicando o proxecto e outro co currículo resumido do investigador principal e/ou grupo de investigación, ademais dunha declaración escrita comprometéndose a recoller o galardón persoalmente en caso de resultar premiado.\nAs propostas, que deben ser orixinais e ter un carácter claramente innovador e aplicado poderán presentarse ata o próximo 30 de abril directamente a través da citada web do Premio, ao Apartado de Correos 50 de Santiago de Compostela ou no correo electrónico cardiologia@premioramirocarregal.com.\n« Cariño xa navega vento en popa a toda vela\nEl PP de Pontevedra protesta por el cartel de los Carnavales »


O colectivo de pensionistas de Endesa das Pontes acorda non avalar a proposta unilateral de arbitraxe - CIG: Confederación Intersindical Galega\nO colectivo de pensionistas de Endesa celebrou esta tarde unha multitudinaria asemblea nas Pontes para abordar a situación da negociación do convenio colectivo (do que dependen os beneficios sociais que a empresa lles vén de suprimir) logo da ruptura da unidade sindical que existía até agora neste ámbito, ao desmarcarse UGT (que ten a maioría na mesa negociadora) cunha proposta unilateral de arbitraxe, da que se descoñecen os detalles.\nNa asemblea, na que participaron unhas 600 persoas do denominado colectivo de pasivos (xubilados/as, prexubilados/as, viúvos/as e orfos/as), manifestouse non ver nesta arbitraxe que propón UGT unha saída ao conflito aberto a raíz de que Endesa dese por decaído o IV convenio colectivo, aproveitando esta circunstancia para eliminar os beneficios sociais que até tiña recoñecidos este colectivo. Dereitos sociais históricos como a tarifa eléctrica bonificada ou as bolsas de estudo, que forman parte do denominado salario en especie.\nFernando Branco, voceiro do colectivo e responsábel de enerxía da CIG, explicou que a se decidiu non apoiar a solicitude da arbitraxe cando menos sen que se expliquen nun documento por escrito os detalles desta mediación e que se pretende conseguir con ela tanto por parte de UGT como da patronal. Neste senso, Branco adianta que a CIG mantén o recurso que ten presentado diante do Tribunal Supremo contra o auto da Audiencia Nacional que avala a supresión dos dereitos sociais, e a súa retirada ou non será decisión da propia asemblea.\nA retirada do recurso, xunto co abandono das mobilizacións e manter a "paz social", é unha das condicións que impuxo a dirección de Endesa para someterse á arbitraxe. Unhas condicións que, dadas as circunstancias actuais resultan inasumíbeis.\nO conflito aberto pola negociación do novo convenio colectivo e no que o persoal pensionista é o máis activo e o que está tirando das mobilizacións, mestúrase co conflito xerado ante a parada produtiva da central térmica das Pontes e a decisión de Endesa de abandonar definitivamente a produción eléctrica con carbón, sen formular ningunha alternativa viábel e deixando no aire o futuro industrial da comarca e de centos de empregos.\nA situación crítica da comarca levou ao chamdo "comité de crise" a convocar unha nova concentración o próximo xoves 14 de novembro, ás 20 horas, na Praza do Carme, á que recomendan acudir con candeas xa que ademais a protesta irá acompañada dun "apagón xeral" nas Pontes.


Preocupación pola colleita de millo forraxeiro debido ao frío e á chuvia - Campo Galego\nInicio / Leite / Preocupación pola colleita de millo forraxeiro debido ao frío e á chuvia\nA anómala climatoloxía deste mes de xuño está poñendo en risco a colleita de millo forraxeiro: o frío está a paralizar o seu crecemento e a choiva provoca que se inze de herba. Falamos con algúns gandeiros e con técnicos para coñecer como está a situación.\nMillo na Baña. Foto: Manuel Iglesias Turnes\nO millo é hoxe en día a principal forraxe para alimentar as ganderías de vacún de leite e Galicia é lider en España no seu cultivo con máis de 60.000 hectáreas sementadas.\nTrátase dunha planta C-4; é dicir, posúe unha gran eficiencia á hora de ralizar a conversión da luz solar en enerxía. Polo tanto, para o seu crecemento requiere de luminosidade e dunha temperatura de entre 15º C/20º C para que xermole a semente e de entre 25º C a 30º C para o seu crecemento.\nPrecisamente, estas condicións de luz e calor son as que lle faltan ao millo forraxeiro en Galicia neste atípico mes de xuño. As importantes precipitacións, pero sobre todo as temperaturas anormalmente baixas, están a provocar que o seu crecemento estea parado, pero non así o das herbas, que en moitas parcelas están a inzar , mesmo despois de aplicarlle un tratamento de herbicida. O refraneiro galego acerta de pleno: “A auga en San Xoan tolle o millo e non dá pan”.\nAs previsións meteorolóxicas non son moi positivas para a vindeira semana, pois segundo Meteogalicia as temperatuas manteranse polo menos ata o vindeiro xoves entre os 12 graos de mínima e os 21 de máxima.\nFalamos con algúns gandeiros para ver como lles está a afectar este problema:\nSAT Sampérez (Santa Comba): “Levamos un atraso duns 20 días e imos ter que gastar nun segundo tratamento de herbicida”\nJosé Calvo é propietario de SAT Sampérez, unha gandería de Santa Comba que sementou este ano unhas 45 hectáreas de millo forraxeiro. Recoñece que “o frío está afectando moito ao desarrollo da planta, que nalgunhas parcelas está branqueando, e a choiva favorece o crecemento das malas herbas”.\nNo seu caso realizou a sementeira a comezos de maio pero lamenta que “a herba volveu sair polo que hai que facer unha segunda pasada de herbicida en case todas as fincas cando o tempo o permita”. Iso suporalle uns gastos medios de 45 euros por hectárea que haberá que sumar aos 100 euros por ha que lle custou o primeiro tratamento.\n“Nunca na miña vida acordo facer en xuño tanto frío como este ano. O millo debería estar para ensilar a finais de setembro pero con este tempo vai ir a finais de outubro, e non creo que consiga as cantidades que debería ter”, lamenta.\nGandería Iglesias Agra (Santa Comba): “O millo está padecendo dous tipos de estrés: polo frío e polo herbicida”\nManuel Iglesias é propietario de Gandería Iglesias Agra, tamén en Santa Comba, pero xa lindando co concello de Mazaricos.\nA situación das súas 40 hectáreas de millo forraxeiro tampouco é boa: “Fixen dúas sementeiras: o 4 de maio, que é a máis afectada, e outra no 25 de maio, na que o millo está máis pequeno pero ten menos competencia da herba”, explica. “No meu caso, as herbas téñoas controladas agora mesmo porque fixen un primeiro tratamento de preemerxencia, pero igual dentro de 15 día hai que facer outra aplicación de herbicida porque o millo está medrando moi pouco pero si o fai a herba”, engade.\nSen embargo, debido ao frío o millo nas súas parcelas está amarelando, ao que se une o estrés provocado pola aplicación do herbicida. “O millo está entrando nunha fase crucial, cando ten entre 5 e 8 follas, época na que se define a futura espiga. Nun millo con dous estreses vai supor unha reducción da produción importante. Só se podería compensar cunhas condicións excelentes na seguinte parte do ciclo”, asegura este gandeiro.\n“Xa estamos no 50 de maio e se esta situación se alonga máis pode ser perigosa”, advirte.\nSAT Iglesias (A Baña): “Tememos que haxa bastante lavado do nitróxeno con tanta choiva”\nAlonso José Iglesias Tojo, da gandería SAT Iglesias, no concello de A Baña, tamén está notando os efectos desta climatoloxía adversa nas súas leiras de millo.\n“Aquí o millo botouse sobre o 5 de maio e a verdade é que está bastante retrasado no crecemento sobre todo nas zonas máis altas, nas que nota máís a falta de temperatura. Ademais, con tanta humidade estase enchendo de herba de novo”, recoñece.\nNeste sentido, adianta que van realizar unha segunda aplicación de herbicida cando o tempo o permita. Tamén lle preocupa o lavado no nitróxeno aplicado en fondo, e que a planta necesitará sobre todo no espigado e no final do ciclo.\n“Facemos unha aportación de nitróxeno na sementeira, pero seguro que se vai lavar bastante con tanta auga, polo que nalgunhas fincas vou botar N cando teña 40 ou 50 centímetros de altura e o poda aproveitar na floración”, explica.\nEn canto á produción, Alonso considera que “aínda é un pouco cedo para ver canto lle vai afectar á colleita, pero por agora atrasado vai”.\nOdón Castro, gandeiro de Láncara: “Os ciclos estanse atrasando e iso conleva baixada de produción”\nMáis cara ao interior de Galicia, no concello lugués de Láncara, o gandeiro Odón Castro tamén se queixa dos efectos destas baixas temperaturas, sobre todo no millo que sementou máis cedo, debido a varios días seguidos con temperaturas de 4 graos.\nPara evitar que blanqueara aplicoulle un abono foliar que lle aportou nitróxeno, potasio e outros nutrientes e os resultados foron positivos. “O que si non lle apliquei foi o herbicida, para evitar que o millo sufrira dous tipos de estrés ao mesmo tempo: o do frio e o do herbicida. Empecei a aplicalo a semana pasada e vou continuar facéndoo segundo o permita o tempo”, afirma.\nNo seu caso tampouco tivo problemas de rosquilla ou de verme do arame grazas a que empregou insecticida microgranulado na sementeira. En todo caso, prevé unha baixada da produción “pois con esta parada do crecemento os ciclos longos estanse atrasando moito e imos ter que ensilar a comezos de outubro, cos riscos que iso supón de non poder entrar nas fincas polas choivas e de risco de xeadas”.\nManuel Barreiro Gigirey, axente comercial de DEKALB: “Hai que intentar agardar uns días de sol para que o millo se recupere antes de aplicar o herbicida”\nManuel Barreiro Gigirey, axente comercial de DEKALB, coincide en que o frío e a falta de luminisidade están a provocar que “o millo estea moi pálido, moi marelo porque non hai fotosíntese”.\nComo recomendación, incide en que “tan pronto como volva o bo tempo, hai que deixar pasar uns 4 días de sol para que o millo se recupere e logo facer o tratamento de herbicida, a non ser que a finca estea moi infestada de herba e haxa que tratar tan pronto se poda”.\nEn canto á rosquilla, unha praga que este ano está a afectar especialmente en Galicia, Manuel Barreiro aconsella que “a xente vixile as fincas porque aínda que coa choiva está parada, se hai larvas cando veña o sol volverá haber ataques”. Neste sentido, incide en empregar un insecticida xunto co tratamento herbicida.\nSantiago Sousa Lema, director da Área de Cultivos e Mecanización de CLUN: “Na Mariña a maioría do millo foi saíndo”\nSantiago Sousa Lema, director da Área de Cultivos e Mecanización de Cooperativas Lácteas Unidas (CLUN) na delegación de Ribadeo, destaca que na comarca da Mariña “a maioría do millo foi saindo e está en xeral con boa cor, pero si que nas zonas máis cara ao interior marelou un pouco co frio e se lle coindie que aplicamos o herbicida está máis parado aínda”.\nEn canto á eficacia dos tratamentos herbicidas de preemerxencia, asegura que foi dispar segundo as parcelas: “Nunhas funcionou ben pero hai outras que se inzaron bastante de herba e está sendo dificil controlala, polo que valoraremos se en 2 ou 3 semanas entrar a tratar cun herbicida específico”.\nPor último, considera algo precipitado falar de repercusións na produción, “pois este ano a sementeira foi cedo e o millo é unha planta resistente, polo que se as cousas melloran pode recuperarse deste atraso de 15 días que levamos”.\nAlbert Porte Laborde: “Debemos aplicar o herbicida á tardiña”\nAlbert Porte-Laborde é un experto internacional no cultivo do millo, asiduo a conferencias en España. Pedímoslle que nos aclare algunhas das dúbidas que teñen os agricultores neste momento:\nEn que medida se vai reducir a colleita nestas condicións?\nVaise reducir, seguro. En canto? É un pouco máis complicado. Depende primeiro da densidade de planta que queda viva: con 20 % menos de plantas teremos dun 10% a un 15% menos de rendemento e se non se perderon plantas, depende do tempo que vai vir. Cun verán con calor e choiva, perderase pouco rendemento porque a planta recupera ben pero se o clima é complicado, seguro que plantas con atraso e amarelas poderán levar a perdas importantes.\nPódese lavar o nitróxeno mineral? Debemos fertilizar de novo?\nCase seguro que non ! Nunca vin unha carencia de nitróxeno nos millos da zona de Galicia. Primeiro porque os chans teñen materia orgánica; segundo porque case cada campo recibe esterco ou xurro. E ademas diso sempre se pon moito abono. Se un destes 3 puntos falta, mellor engadir un pouco de nitróxeno.\nComo debemos aplicar os herbicidas para que sexan efectivos?\nHai que ter coidado coas doses de tratamento (respectar as doses de utilización); aplicar o herbicida despois das grandes calores do día, mellor pola tarde antes da chegada da noite, cando as temperaturas son inferiores a 25°. Moitas veces, efectivamente, hai obrigación de tratar 2 veces con herbicida, é o caso de 100% dos agricultores franceses!!


O PSOE presentará unha nova lei para impulsar a exhumación de familiares en fosas comúns\nEfe 31 agosto 2020 01:48 h.\nA nova lei de memoria democrática atenderá a unha "demanda cidadá" na "liña das recomendacións de organizacións internacionais"\nO PSOE avanzou que o Goberno presentará proximamente unha nova lei de memoria democrática, que suporá un paso adiante en "lexítima demanda dos cidadáns e cidadás que ignoran o paradoiro dos seus familiares", no que fai referencia ás fosas comúns, para que poidan darlles digna sepultura.\nOs socialistas manifestaron este compromiso nun manifesto publicado na súa páxina web con motivo do Día Internacional das Vítimas de Desaparicións Forzadas.\nO partido recorda que, baixo o mandato de José Luís Rodríguez Zapatero, aprobouse a Lei de Memoria Histórica e España ratificou a Convención Internacional para a Protección de todas as Persoas contra as Desaparicións Forzadas.\nPero lamenta que sendas iniciativas non tiveron percorrido nos anos do Goberno do galego Mariano Rajoy, o que provocou "a crítica negativa de diversos organismos internacionais de Dereitos Humanos e, especificamente, os relativos a desaparicións forzadas."\nE agora, continúa, Pedro Sánchez está decidido a reverter esta situación e o seu primeiro paso foi crear unha Secretaría de Estado de Memoria Democrática e impulsar actuacións para a exhumación de fosas comúns de vítimas da Guerra Civil e a Ditadura.\nA iso sumarase a nova lei de memoria democrática, que quere aprobar o Executivo "incorporando novos obxectivos, que, na liña das recomendacións de distintos organismos internacionais en materia de dereitos humanos, atenderá a lexítima demanda dos cidadáns e cidadás que ignoran o paradoiro dos seus familiares, a maioría en fosas comúns, para que poidan darlles digna sepultura".\nO PSOE presentará unha nova lei para impulsar a exhumación de...\nUn morto por disparos nas manifestacións de Portland\nTorra: "Desobedecín dúas veces e non creo que sexa a última vez"


Gratuidade para menores de 13 anos e rebaixas para xente moza e maior de 65\nO rexedor fixo balance das medidas “transformadoras” aplicadas polo goberno local nos últimos tres anos, á vez que salientou actuacións que se porán en marcha con carácter inminente, como o proceso de peonalización e revitalización da Cidade Vella, o percorrido accesible entre Maestro Clavé e José Cornide ou as renovacións do firme nun novo tramo da Rolda de Outeiro e no barrio dos Rosais\nRedacción 12 jun. 2018 alcalde do público urbano nas avanza\nO alcalde da Coruña, Xulio Ferreiro, nunha foto de arquivo\nConcello da Coruña | 08/06/2018\nO alcalde da Coruña, Xulio Ferreiro, salientou esta mañá, nun debate radiofónico, as medidas transformadoras aplicadas na cidade nos últimos tres anos, dende a chegada do actual goberno local ao Pazo de María Pita. O rexedor destacou a implantación de políticas sociais que favoreceron a igualdade na cidade, así como a aplicación dun urbanismo responsable, medidas de coidado do espazo público e ambientais e iniciativas de dinamización de todos os barrios, que se exemplifican, neste momento, coa inminente peonalización da Cidade Vella, que se acometerá a partir do 25 deste mes e irá unida a un proceso de revitalización desta zona da cidade en distintos eidos.\nPor outro lado, e con respecto a medidas postas en marcha polo goberno local no ámbito da mobilidade encamiñadas, ao fío, a promover unha maior xustiza social, o primeiro edil salientou a revisión da concesión do transporte urbano. Así, avanzou que o traballo desenvolvido derivará nunha rebaixa das tarifas do transporte público urbano así como nunha serie de melloras no propio servizo. "Non só abarataremos os prezos, senón que tamén introduciremos novas tarifas, unha de carácter gratuíto para menores de 13 anos, e outras de carácter reducido para menores de 26 e maiores de 65 que favorezan que a xente poida acceder máis facilmente ao transporte público", manifestou. "Estas accións, xunto coa reordenación de liñas de bus, van solucionar moitas problemáticas que levan anos arrastrándose como, por exemplo, unha conexión pública para o barrio de Novo Mesoiro co Chuac", apuntou. "Para poder chegar a estas rebaixas, antes houbo un longo proceso de traballo e de estudo, así como a decisión de levar a situación das tarifas ante a Comisión Nacional dos Mercados e da Competencia (CNMC), que ratificou a folla de ruta emprendida polo goberno local no curso do expediente de revisión da tarifa do transporte público", recordou o mandatario local.\n"Os datos que temos, o que estamos a facer contrastan co discurso dalgunhas voces que tratan de falar dun discurso de improvisación e de parálise, un discurso que non é certo e que, dende logo, non beneficia á Coruña", reflexionou. A este respecto, Ferreiro recalcou o ritmo de concesión de licenzas na cidade, na que se aprobaron no primeiro semestre deste ano un "40% máis que no mesmo semestre do ano 2014 e un 20% máis que no ano 2015, cando gobernaba o Partido Popular". Por outro lado, e con respecto a actuacións en materia urbanística, o responsable municipal avanzou que a Concellería de Rexeneración Urbana trasladará á vindeira Xunta do Goberno local a concesión da licenza para a construción dun edificio de 64 vivendas na Fábrica de Tabacos, un proxecto que ten un orzamento de máis de 5 millóns de euros. "Estamos combinando a eficacia e a protección do planeamento urbanístico", destacou. Neste sentido, o alcalde aludiu á conformación de espazos públicos na cidade, como a Fábrica de Tabacos ou Náutica, espazo no que o Goberno local regularizou a situación administrativa do polígono tras unha década de paralización e no que hoxe se inaugurou a nova rúa Marcela e Elisa.\nAo fío, tamén avanzou que a finais deste mes comezarán as obras para mellorar a conectividade no barrio da Falperra, que se concretarán na creación dun percorrido accesible para favorecer o tránsito peonil entre as rúas Maestro Clavé e José Cornide. O proxecto contempla a implantación dun paso peonil e a execución dunha escaleira e unha rampla que comuniquen Juan Flórez con Federico Tapia, que se atopan a distinto nivel, e dean continuidade ás escaleiras de Maestro Clavé. Esta obra permitirá facilitar o tránsito a pé e mellorar a conectividade no barrio ata a avenida de Alfonso Molina. A actuación, que ten un prezo de adxudicación de 107.217 euros, prevé tamén unha intervención na beirarrúa de José Cornide -que une Federico Tapia con Alfonso Molina- para a ampliación da mesma, así como cambios nun dos pasos peonís de Federico Tapia e a creación dun segundo, que dean continuidade ao percorrido desde a nova rampla e a nova escaleira. O alcalde resaltou tamén a adxudicación na Xunta de Goberno local extraordinaria que se celebra este venres dun contrato para a realización de 529 obras para mellorar a accesibilidade e a mobilidade en sete barrios do distrito dos Mallos, actuacións que teñen un custe de 537.456 euros. Entre as obras que se están acometendo na cidade, Ferreiro citou tamén a renovación do pavimento na Rolda de Outeiro que xa está en marcha, no treito que discorre entre as interseccións da avenida do Ferrocarril coa rúa da Mercede e que se fixo e se estenderá tamén en máis tramos da vía, así como a renovación do firme no barrio dos Rosais que se acometerá nos próximos meses.\nPor outro lado, e no que atinxe a medidas xa implementadas e asentadas polo executivo municipal, Xulio saudou a consolidación da Renda Social Municipal, que na actualidade a perciben máis de 320 persoas, 200 familias con máis de 50 menores a cargo, así como as rebaixas introducidas nas Escolas Municipais Infantís, que favorecen a súa accesibilidade ou no bono comedor. "Hai moitas medidas pioneiras que non existían hai tres anos. Por exemplo, hai tres anos non había un Centro Abeiro, para evitar que as persoas durman na rúa, nin existía o programa A Flote para axudas urxentes a persoas en situación de precariedade, e non tiñamos acordos coas compañías eléctricas para evitar cortes de subministro", enumerou o alcalde, quen tamén quixo destacar o investimento histórico en obras en colexios, asumindo actuacións da propia Xunta de Galicia. "Puxemos en marcha moitas máis políticas e actuacións que non só eran demandadas senón que teñen unha especial carga simbólica. Hai tres anos neste cidade había touradas e agora xa non as hai, do mesmo xeito que aínda se mantiñan nomes no rueiro contrarios á Lei de Memoria Histórica e agora xa non os hai, ademais de que hoxe contamos cun Consello da Memoria Democrática e unha oficina para a atención ás vítimas da represión", explicou, á vez que, neste eido, tamén salientou as actuacións para o coidado e posta en valor do patrimonio, coa recuperación e apertura ao público do xacemento do Castro de Elviña, a rehabilitación do mural de Leopoldo Nóvoa ou as actuacións no acueduto do Paseo das Pontes, a Porta de San Miguel e a que se está a desenvolver no convento de San Francisco.\n"A cidade mudou, tamén no que respecta ao espazo público, como dan conta as 1.500 novas árbores que haberá ao finalizar o ano, a culminación do proxecto Vertido Cero, para eliminar as verteduras incontroladas á ría que, entre outras cousas, propiciou que recuperasemos a bandeira azul en Oza, ou tamén o programa de limpeza intensiva A Pé de Barrio ou a posta en marcha dos mecanismos necesarios para conseguir que as Illas de San Pedro e o entorno de Punta Herminia aumenten a súa protección e sexan Espazo Natural de Interese Local", comentou.